《过虎牢》
明代·程本立

鸿沟楚汉割，虎牢晋郑交。周衰逮秦亡，海内争雄虓。

生民亦何罪，杀戮如刈茅。至今战争地，鬼哭熊昼号。

汜水去汨河，广武来𡷸嵺。浩歌入深峪，悲风起山坳。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。